b'\n_START_ARTICLE_\nMeteorologisk observatorium\n_START_SECTION_\nNorge\n_START_PARAGRAPH_\nI Norge har en hatt slike observatorier p\xc3\xa5 \xc3\x85s, i Bergen, p\xc3\xa5 Haldde ved Alta og p\xc3\xa5 Svalbard. Slike observatorier her til lands er det for en stor del ikke behov for lenger, da en har en utbygget desentralisert tjeneste med et variert observasjonsprogram._NEWLINE_Meteorologisk Observatorium i Bergen (Det meteorologiske observatoriet p\xc3\xa5 Nordnes, Fredriksberg) ble opprettet i 1903, etter at det hadde v\xc3\xa6rt gjort systematiske meteorologiske observasjoner i Bergen allerede fra 1861, tilsluttet Lungeg\xc3\xa5rdshospitalet. Observatoriet i Bergen var forl\xc3\xb8peren for V\xc3\xa6rvarslinga p\xc3\xa5 Vestlandet, som ble opprettet i 1920. _NEWLINE_Haldde-Observatoriet i K\xc3\xa5fjord i Finnmark, som var i drift fra 1912 til 1926, og Geofysisk Institutt i Troms\xc3\xb8, som var i drift fra 1918 til 1927, var forl\xc3\xb8perne for distriktsentralen for v\xc3\xa6rvarslingstenesten i Nord-Norge. _NEWLINE_Arktiske stasjoner ble opprettet p\xc3\xa5 Spitsbergen i 1912, p\xc3\xa5 Bj\xc3\xb8rn\xc3\xb8ya i 1920, Jan Mayen i 1921 og i Myggbukta p\xc3\xa5 \xc3\x98st-Gr\xc3\xb8nland i 1922.'